CELEX: 62009CN0030
Language: et
Date: 2009-01-22 00:00:00
Title: Kohtuasi C-30/09: 22. jaanuaril 2009 esitatud hagi — Euroopa Ühenduste Komisjon versus Portugali Vabariik

4.4.2009   
            
            
               ET
            
            
               Euroopa Liidu Teataja
            
            
               C 82/15
            
         22. jaanuaril 2009 esitatud hagi — Euroopa Ühenduste Komisjon versus Portugali Vabariik
   (Kohtuasi C-30/09)
   (2009/C 82/27)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: A. Sipos ja P. Guerra e Andrade)
   
      Kostja: Portugali Vabariik
   Hageja nõuded
   
               —
            
            
               Tuvastada, et kuna Portugali Vabariik ei ole koostanud käitisevälise ohuolukorra lahendamise plaane käitiste jaoks, mille puhul see on vajalik, siis on ta rikkunud kohustusi, mis tulenevad nõukogu 9. detsembri 1996. aasta direktiivi 96/82/EÜ ohtlike ainetega seotud suurõnnetuste ohu ohjeldamise kohta (1), muudetud Euroopa Parlamendi ja nõukogu 16. detsembri 2003. aasta direktiiviga 2003/105/EÜ, artiklist 11;
            
         
               —
            
            
               mõista kohtukulud välja Portugali Vabariigilt.
            
         Väited ja peamised argumendid
   Portugali ametiasutuste poolt komisjonile selles küsimuses adresseeritud kirjadest ilmneb, et ühelgi käitisel, mille puhul kehtib ohuolukorra plaani koostamise kohustus, ei ole direktiivile vastavat heakskiidetud käitisevälist ohuolukorra lahendamise plaani.
   Direktiivi 96/82 artikliga 11 kehtestatakse liikmesriikidele kohustus tagada, et käitajad esitavad pädevatele asutustele käitisevälise ohuolukorra lahendamise plaani koostamiseks vajalikud andmed. Pädevas asutused peavad koostama nimetatud ohuolukorra lahendamise plaanid.
   Direktiivi artikli 11 lõike 4 kohaselt tuleb käitisesisesed ja käitisevälised ohuolukorra lahendamise plaanid läbi vaadata, neid tuleb katsetada ning muuta ja ajakohastada vähemalt kord kolme aasta jooksul.
   Portugali Vabariigi enda esitatud teabe alusel ei ole Portugali Vabariik ühtegi neist kohustustest täitnud.
   
      (1)  EÜT L 102, lk 13; ELT eriväljaanne 05/02, lk 410.